Sneltrein-ongeluk: Bestuurder in aanhouding‘n Video van die ongeluk volg onderaan die berig. Die polisie in Spanje het Vrydag bekend gemaak dat hulle die bestuurder van ŉ sneltrein, wat Woensdag ontspoor en tot die dood van minstens 78 mense gelei het, in aanhouding het op aanklag van roekeloosheid. “Francisco Jose Garzon Amo (52) is Donderdag sedert 20:00 in aanhouding. Hy word van misdade wat met die ongeluk verband hou, aangekla,” het Jaime Iglesias, hoof van die polisie in Galicia, waar die ongeluk plaasgevind het, gesê. ŉ Regter het die polisie Donderdag opdrag gegee om Amo, wat steeds in die hospitaal is, te ondervra ná berigte dat hy teen bykans twee keer die spoedgrens om die draai gery het. Amo het slegs geringe beserings opgedoen. Hy het glo direk ná die ongeluk aan spoorwegbeamptes erken dat die trein die draai teen 190km/h geneem het. Die spoedbeperking op die spoor is 80km/h. Visit NBCNews.com for breaking news, world news, and news about the economy